**mRNR technologija paremtos vakcinos ir terapijos būdai**

Informacinė RNR (mRNR) – tai RNR, kuri iš ląstelės branduolio perneša informaciją apie baltymo pirminę struktūrą į baltymų sintezės vietą.

mRNR technologija paremtos vakcinos „išmoko“ organizmą gaminti baltymus, randamus ant SARS-CoV-2 viruso paviršiaus, galiausiai juos atpažinti ir gaminti antikūnus, padedančius kovoti su COVID-19.

mRNR technologija grįstos vakcinos ir terapijos sprendimai yra kuriami skirtingoms ligoms gydyti, kaip onkologinės, infekcinės ligos, alergijos ar retos ligos. Šiuo metu vakcinos kuriamos prieš tokias ligas, kaip gripo, zikos, citomegalo, ŽIV virusai, įvairias vėžio formas (melanoma, prostatos vėžys, krūties vėžys, inkstų karcinoma) ir kitas ligas.

mRNR vakcinų gamintojų teigimu, šių vakcinų gamyba yra pigesnė, gamybos procesai labiau paslankūs, o gamybos apimtis lengva padidinti.

Covid-19 vakcinų kūrimas buvo pradėtas jau 2020 m. sausį , kai tik buvo nuskaityta naujojo viruso genetinė seka.

Vakcinos kurtos neregėtu greičiu: jau kovo mėnesį prasidėjo I etapo klinikiniai tyrimai.

2020 m. gruodį patvirtintos pirmos mRNR tipo vakcinos nuo Covid-19 („Pfizer“ / „BioNTech“ ir „Moderna“).